KYK: Nuwe ‘Wonder Woman’ in Junie uitgereik | Netwerk24
Wonder Woman 1984 is Warner Brothers se opvolg op Wonder Woman wat in 2017 $822 miljoen by die loket verdien het.
Verwagtinge is hoog met Gal Gadot wat weer die hoofrol sal vertolk en Patty Jenkins wat weer die regie-leisels hou.
Die akteurs in die nuwe fliek is Chris Pine as Steve Trevor, Kristen Wiig as The Cheetah, Pedro Pascal as Max Lord, Robin Wright as Antiope en Connie Nielsen as Hippolyta.
Gal Gadot vertolk weer die hoofrol in die nuwe ‘Wonder Woman’-fliek.
Die vervaardigers is ’n hele span wat bestaan uit Charles Roven, Deborah Snyder, Zack Snyder, Patty Jenkins, Gal Gadot en Stephen Jones.
Asof dit nie genoeg is nie, is daar ook ’n span van agt uitvoerende vervaardigers.
Die gereelde kreatiewe Wonder Woman-span wat help dat alles agter die skerms vlot verloop, is steeds betrokke, onder andere die fotografiehoof Matthew Jensen, produksie-ontwerper Aline Bonetto en kostuumontwerper Lindy Hemming.
Die redigeerder Richard Pearson is ook aan boord, asook die Oscar-bekroonde komponis Hans Zimmer van Dunkirk- en The Lion King-faam.
Die fliek word wêreldwyd uitgereik en die eerste vertonings sal reeds op 3 Junie wees.
Meer oor: Gal Gadot | Kristen Wiig | Flieks | Wonder Woman